
BODO SCHULENBURG: 


HOLDKIFLICSKE 


Holnap lesz a mama születésnapja. Ha 
meggyújtják az ünnepi gyertyákat, az apró 
fények felragyognak, és betöltik a szobát 
melegséggel. 

Lars is azért veszi elő a ceruzáját, hogy — 
egy, kettő, három! — villámsebesen szüle- 
tésnapi fát rajzoljon, egy tökéletes kis 
fát. 

Máris kész a fácska. Mindene megvan, ami 
a többi fának: törzse, ágai, lombja, és még 
susogni is tud, hullathatja a leveleit. De ez 
a fa — mégis szomorú. 

Lars gyorsan almát rajzol, hogy a fácska 
ne legyen magányos. Az alma pontosan olyan 
kerek, mint egy igazi alma, de. . . A fa még 
mindig szomorú, és szomorú az alma is. 

— Talán egy kis víz hiányzik ennek az 
almafának — dünnyögi Lars —, de hogyan 
rajzoljak tavat? 

Keze nyomán hullámok jelennek meg a 
papíron, ám ez a tó is szomorú. 

— Lehet, hogy ringatni szeretne valamit? 

Lars tovább rajzol: a tavon kis kacsa úszik. 
Ennek a kacsának még csőre is van: azzal 


. hápog, és kortyolgat a vízből. De a kacsa is 


szomorú, akár a szomorú tó és a szomorú 


. almafa. 


— Miért szomorú minden? — kérdezi 
Lars. — Valami biztosan hiányzik a születés- 
napi képről. 

Hopp, ekkor egy napsugár kezd szökdé- 
cselni a papíron. Tarka foltokat villant fel: 
pirosat és kéket, sárgát és zöldet, és egy 
pillanatra megmutatja — a színek hiányoz- 
nak a képről. Azután bukfencet vet, és to- 
vább szökdécsel. 

— Köszönöm, kedves napsugár — mondja 
Lars, és egy piros pacnit fest. — Neked fes- 


tettem — szól a fához, ám a fa megrázkódik, 
mert nem akar piros fa lenni. 

Lars a piros pacnit az almának adja, azután 
sárga foltot pingál. 

— Ez a tiéd, tavacska — mosolyog rá, de 
a hullám haragos-tarajos lesz, mert nem akar 
sárga vízzé válni. 

Így kapja meg a kis kacsa a sárga foltot, 
míg a fát zölddel csendesíti le Lars, a tavat 
békés kékkel. 

Most már senki sem szomorú, fölragyog- 
hatnak a születésnapi gyertyák. 

Lars végre ágyba bújhat, tollas párnák 
közé. 

A Nap is lefekszik, felhő-ágyába. 

A szobában minden sötét, akár a pincé- 

ben, és a sötétség elnyel minden színt. Nem 
hallatszik más, csak valami suttogás. 

— Hol a kacsa-sárgám? Olyan fekete a 
tollam, akár a varjaké! 

— Segítség! Eltűnt az alma-pirosságom. 
Nem, egy alma nem lehet fekete! 

— Hová lett a vizem kéksége? 

— Oda a szép levél-zöldem! 

— Ki fogja megkeresni a színeinket? 

Lars semmit se hall, mélyen alszik. 

Az éj-felhőből ekkor előbukkan egy ezüs- 
tös kiflicske. Ragyogó szikrája táncol a szo- 
bában. 


— Ki vagy te? 
— Csak egy hold-morzsácska. 


— Holdkiflicske, Holdmorzsácska, segíts 
rajtunk, kérünk! — suttogja mindenki. — 
Nincsenek színeink . . . 

— A Nap eltüntette a sárgámat! — zokog- 
ja a kacsa, és hullanak kacsa-könnyei. 

— A Nap ellopta a pirosomat — sóhajt az 
alma, és hullatja alma-könnyeit. 

— Oda a kékségem! 

— És az én zöldem! 

— Hajaj — mondja a Hold, és szomorúbb, 
mint a fa, az alma, a kacsa és a tavacska 
együtt. — Várjatok csak! — kiáltja hirtelen, 
és suttogni kezd a csillagoknak. — Segítse- 
tek, ezüst-csillagok. 

És a csillagok már csilingelnek is, akár a 
csengettyűk. 

— Hé, miért zavartok fel ilyen éktelen 
csöngetéssel? — forgolódik és morgolódik 
a Szél. 

— Susogj, kedves Szél, susogj. . . — sut- 
togja a morzsányi Hold. 

— Sssss! — fúj a szél, és száll, dagadozik 
a felhőfüggöny. 

A Holdkiflicske gömbölyödik és kikereke- 
dik, akár egy zsemle. És a Holdzsemle világít 
és világít és világít, és lám csak, máris fel- 
csillan egy bátortalan kék hullám a tavon. 
A kacsa szárnya végén megjelenik egy hal- 
ványsárga toll, és a fán egyetlen apró zöld 
levél. Az almán egy piros folt látszik, ak- 
korka nagy, akkorka kicsi, akár egy egér 
szeme. 


A Szél ásít, aztán szuszog, szuszókál, hor- 
tyog. Elszunnyad a papír-fa sötét lombjai 
között. 

A felhőfüggöny újra leereszkedik. Egyre 
kisebb a Hold. Megint olyan kicsi, akár egy 
apró, lisztből dagasztott és mákszemekkel 
teleszórt kifli egy morzsányi szomorú Hold 
odafent a csillagok között. 

Minden éj-sötét, a színek mindenhonnan 
eltűnnek. 

Most a Hold a Nap felé fordul, és a szo- 
morú almafáról, szomorú kacsáról, szomorú 
tóról mesél neki. 

— Te loptad el a színeiket — gyanúsítja 
meg végül a Napot. 

A Nap csodálkozik a felhő-ágyban. 

— Nem loptam el semmiféle piros foltocs- 
kát, és egy szikrányi sárgát se, és zöldet se 
torkoskodtam, de még a kéket se dugtam el 
sehová... Hanem — és ekkor felnevet a 
Nap — a fekete éjszaka nyelt le minden 
színt. Az ő feketesége feketítette be a ka- 
csát, ő fröccsentette be koromsötéttel a 
hullámokat és a fát, de még az almát is. 

— Bizonyos, hogy ez történt? — kétel- 
kedik a Hold. 

— Minden este — feleli a Nap — és min- 
den éjjel ezt teszi a világgal. 

— Akkor jó — ásít a Hold megbékélve, 
és letörli hold-könnyeit. 

Közeledik az az idő, amikor meggyújtják 


a születésnapi gyertyákat. A kis kacsa előre 
szégyelli magát, hiszen a tollai nem ragyogó 
sárgák. Az almácska összetöpped szégyené- 
ben, mert annyira nem piros az alma. 

Ekkor felhő-ágyából felkel a Nap. Nyúj- 
tózkodik, és máris szétküldi ezer és még 
ezerszer ezer napfény-sugarát. 

A világ minden színe felragyog, és azt 
mondja: 

— Jó reggelt! 

Lars így vidám képet ajándékozhat a ma- 
mának. Susogó zöld fát. Olyan zöldet, akár 
a fű. A fát kicsattanó-piros alma ékesíti. 
Olyan piros, akár a pipacs szirma. Olyan 
piros, akár a tűzoltóautók. 

A fa mellett kék tó hullámzik. Olyan kék, 
mint az egész égbolt. A hullámokon sárga 
kis kacsa ringatózik. Olyan sárga, akár a 
villamosok. Olyan sárga, mint a Nap. 

Aki jól odafülel, ásítást hallhat, a Hold 
ásítását — és gyönyörűséges nevetést, a 
Nap nevetését. De még suttogást is, kíváncsi 
suttogást, a kis kacsa suttogását, aki azt kér- 
dezi : 

— Ki eszi meg az almácskát? 

Ezt Lars már meg se hallja, mert rajzol és 
rajzol és rajzol, és közben a képről mesél a 
Napnak, aki olyan nagy, olyan nagyon nagy 
a rajzán, hogy éjjel-nappal be tudja majd 
ragyogni a mama születésnapját. 


Fordította: TARBAY EDE 


FLAMM JÁNOS: 


Víz partján hallottam 


Azt mondta a béka, 
nem hazugság, való, 
barátja a sikló, 

az egy nagyotmondó, 


ugyanis azt mondta a sikló, 
nem hazugság, való: 
barátja a moszat, 
nem mondott igazat, 


ugyanis azt mondta a moszat, 
nem hazugság, való: 
barátja a keszeg, 
füllent rengeteget, 


ugyanis azt mondta a keszeg, 
nem hazugság, való: 
barátja a hínár, 
mindent csak kitalál, 


ugyanis azt mondta a hínár, 
nem hazugság, való: 
barátja egy gyerek, 
na mit csinált? 
mesélte ezeket. 

ZSIRAI LÁSZLÓ: 


Nyáron 


Ezüstfilléres halak úsznak 

a tóban. 

Néha víz fölé ugranak: 
meg-megmártóznak a fényben, 
ha élénken mosolyog a Nap. 


Szünidőző pajtások futnak 
a tóhoz. 

Békaemberként a partról 
néha a vízbe ugranak — 
ha élénken mosolyog a Nap. 


.7 mm V. d 7 70 Sa VTK 
KÖTEKEDŐ Lotdajáték 
Álljatok körbe. Egy gyerek a kör köze- 
. pére áll, kezében közepes nagyságú Il lab- [8 
. da. Tetszés szerint hol az egyik, ho 
. másik gyereknek dobja a labdát. An $ó 
. nak, aki a labdát kapja, előbb ügyén, / 
gyorsan tapsolnia kell. A dobó kötek 
dik: úgy tesz, mintha dobná a labdát, c 
közben megváltoztatja szándékát, és 
; ásvalakinek dob. 100) ezt nem veszi 3 


. KIS DEZSŐ és KIS DEZSŐNÉ: 
DE JÓ JAT EZ, GYEREKEK című győjtemén 


Ezt a játékot jó időben az udvaron, esős napokon a szobában játszhacjákák 
legalább ketten. Főleg olyan óvodásoknak ajánljuk, akik möst voltak 
középső csoportosok. ; VENNÉK 
A versenyt két könnyű, támlás széken bonyolítjuk le. Kérjetek a felnőttek- 17 
től két hosszú ujjú inget vagy blúzt, terítsétek egy-egy szék támlájára. j 
Üljetek az ingek elé a székre lovagló ülésben, a támlával szemben, ki-ki 70 
gombolja be az inget végig vagy ameddig lehet, aztán tűrjétek fel rövidre ——— 
mindkét ujját. Egy harmadik gyerek vagy felnőtt figyelje, hogy ki készül el ser 
hamarabb. A győztes jutalma 1-2 szem gyümölcs. ksd 
Aki ősszel már iskolába megy, , második fordulóval" egészítheti ki a játé- 
kot. Cseréljetek helyet az első forduló után; most mindenki a másik székén 
ül a másik ing előtt. Gomboljátok ki az ingeket, és hajtsátok le az ujjukat, 
. mert , új versenyszám" következik. Ki-ki fordítsa meg a székét, amelyet 
újonnan elfoglalt, és a támlán az inget is. De gyorsan ám, mert a helycseré- 
. től kezdve minden beleszámít a versenybe! Térdeljetek az ing nyílása elé 
a földre, gomboljátok be az első gombot fent a nyakánál, de attól kezdve 
csak minden második gombot! Az a győztes, akinek mindez hibátlanul 
sikerül és mind a két versenyszámban első lett! Az ő jutalma is gyü- 
mölcs legyen! K.M. 

j ZELK ZOLTÁN: ] 
Este jó 


Este jó, este jó, 

este mégis jó. 

Apa mosdik, anya főz, 
együtt lenni jó. 


Ég a tűz, a fazék 
víznótát fütyül, 
bogárkarika forog 
a lámpa körül. 


A táncuk karikás, 

mint a koszorú, 

meg is hal egy kis bogár, 
mégse szomorú. 


Lassú tánc, lassú tánc, 
táncol a plafon, 

el is érem már talán, 
olyan alacsony. 

De az ágy meg a ad 
messzire szalad, 

mint a füst, elszállnak a 
fekete falak. 


14 
" 


Nem félek, de azért 

sírni akarok, 

szállók én is, mint a füst, 

mert könnyű vagyok. . . ez 
US 

Ki emel, ki emel, 

ringat engemet? 

Kinyitnám még a szemem, 

de már nem lehet. . . 


Elolvádt a világ, 
de a közepén ve 
anya ül és ott ülök 


az ölében énje f/ 
et 


k 


"d 


a 


4s 


csukod a szemed, 
világot. 
— Melyiket? 
— Hát, amelyik a mese után van. 
— Az óperenciás tengeren túl? 
— Bizony, az óperenciáson is túl. 
— És az üveghegy másik oldalán? 
— Ott-ott, ahol a legszebben csillog a 
tündérlányok haja. 
— És játszhatok velük? 
— Hát persze. 
" — Nem baj, ha bepiszkítom a ruhámat? 
— Ott nem lesz piszkos a ruhád. 
— Szóval a mese után? 
— Akkor, akkor. 
— Ha lecsukom a szemem? 
— Ha lehunyod. 
— Jó éjszakát, anya. 
— Utazz jól kicsim, odaérsz mindjárt, túl 
az óperencián az üveghegy másik oldalára. 


BAYER BÉLA: 


Rozsdáz az alkony, 
nyúlik az árnyék, 
sombokor pisszen, 
moccan az ág, 


vadrózsa izzik A a 


part hűvösében, 
kontyukat bontják 
lomhán a fák. 


Kósza harangszót 
ringat az este, 
csillagot hintáz 
bársony az ég, 


halk hegedűszón 
surran az álom, 
bókol a Hold is, 
ring a sötét. 


SÓTI KLÁRA rajzai 


LEKSA MANUSH: 


Cigány bölcsődal 


Csicsijja, bubája. . . 
Kihunyt a tűz lángja. 
A cigány mind alszik, 
az út is elalszik. 
Aludjál, fiacskám, 

én kicsiny csikócskám. 
Csicsijja. . . 

Kisfiam szép álma: 
mint a nap sugára — 
csicsijja. . . 


Csicsijja, bubája. . . 
Alszik a madárka. 
Lefekszik a farkas, 
te is most már alhass — 
aludjál, fiacskám, 

én kicsiny kutyácskám. 
Csicsijja. . . 

Fejed alatt párna, 
kél a hold világa — 
csicsijja. . . 


Csicsijja, bubája . . . 
Jó a cigány sátra, 
benne a szél nem fúj. 
Az is hálni indul — 
aludjál, fiacskám, 

én kicsiny halacskám. 
Csicsijja . . . 

Amint a nap felkel, 
indulunk majd reggel 
útnak a sereggel. 
Csicsijja. . . 


Te is jössz majd vélünk: 
megyünk, mendegélünk — 
csicsijja . : : 

Utadat szerencse 

áldja, kísérgesse, 
csicsijja . . . 


PINTÉR PÁLNÉ: 


Juliska babszem-labdája 


Élt egyszer valahol, a kukoricagánicás vi- 
lágban egy szegény özvegyasszony. Annyi 
gyereke volt, mint a keszeghal pikkelye, de 
eggyel még annál is több. Mert a sok fiú 
után egy kislánya is született. Julcsa volt az 
anya neve, Juliska lett a kislányé. 

A nagy családnak csak a szegénysége volt 
nagyobb. Főtt a feje a szegény asszonynak, 
hogy mivel tömje be naponta a sok éhes 
szájat. Vigyázott is az élelemre, még egy 
elgurult babszemért is lehajolt, nem hagyta, 
hogy kárba vesszen. Egy reggel éppen babot 
válogatott, bablevest készült főzni. Nem 


vette észre, amikor egy babszem legurult az 
asztal alá. Juliska meglátta, óvatosan felvette, 
és titkon a köténye zsebébe tette. Kiment 
az udvarba, és labdázni kezdett a fehér bab- 
szemmel. 

Még sosem volt labdája; testvérbátyjai 
sem engedték, hogy rongylabdájukkal játsz- 
szon. Mikor megunta a labdázást, egy törött 
bádogkanálba dugta a babszemet, és egy fa 
alá rejtette. k 

Ejszaka nagy záporeső esett. Másnap Julis- 
ka alig hitt a szemének: a babszem akkorára 
dagadt, hogy csaknem tele lett vele a bádog- 


kanál. Kivette belőle a duzzadt babszemet, 
és a napra tette száradni. Csak akkor kesere- 
dett el, amikor látta, hogy a babszem bőre 
repedezni kezd. 

Szomorúan nézegette kedves babszem- 
labdáját, amikor egyszer csak ott termett 
mellette Babszem tündér, és szelíden meg- 
kérdezte: 

— Miért bánkódsz, te kislány? 

— Anyukám leejtett egy babszemet, én 
elcsentem labdának, most pedig szétrepedt 
a bőre! 

— Egyet se búsulj ezért, majd én össze- 
foltozom! — mondta a tündér, és máris fol- 
tozgatni kezdte a babszemet. De mivel nem 
volt fehér foltja, piros, barna meg fekete 
foltokat rakott rá. 


Megörült Juliska a szép cifra labdának. 
Ekkor így szólt a Babszem tündér : 

— Szeretnéd-e pótolni az elcsent bab- 
szemet? 

— Nagyon szeretném! — felelte Juliska. 

— Akkor ültesd el ezt a tarkababot a kert 
sarkában. Jelöld meg a helyét egy nádszállal, 
és locsold mindennap. Ha kikél, meglátod, 
milyen sok tarkababod terem. Anyukád na- 
gyon örül majd neki. 

Szót fogadott Juliska, elültette a babsze- 
met. Annyi tarkababja termett, hogy a kö- 
vetkező évben az egész kertet beültethette 
vele az édesanyja. 

A foltos tarkabab azóta úgy elszaporodott, 
hogy mindenki asztalára jut belőle. Az idő- 
től fogva nevezik a szép, nagyszemű tarka- 
babot juliskababnak. 

MAKK MARCI JÁTÉKÖTLETEI: 

Hűséges párna 
Állj egyenes törzzsel, és 
tedd a fejedre a kispárnát. 
Jól helyezd el, nehogy lees- 
sen. Térdelj le előbb az 
egyik, aztán a másik lábad- 
dal,  ereszkedj óvatosan 
négykézlábra; lépegess a ke- 
zeddel előre, végül feküdj 
hasra. Tartsd egyenesen a 
fejedet! Most ismételd meg 
az előbbi mozdulatokat for- 
dított sorrendben: emel- 
kedj óvatosan négykézláb- 
ra, térdre, féltérdre, majd 
állj fel. Próbáld meg a bará- 
taiddal együtt. Az a leg- 
ügyesebb, akihez hűséges 
maradt a kispárnája. 


Í 

Vándorló párna 


Vedd le a cipődet, feküdj hasra, nyújtsd 
előre mindkét karodat, és tarts a ke- 
zedben egy kispárnát. Hajlítsd be a lá- 
badat, úgy, hogy a talpad a mennyezet 
felé nézzen. Most kezd vándorolni a 
párna! Lendítsd a jobb karoddal hátra 
a talpadra, onnan hozd megint előre a 
bal kezeddel. Most újra vedd át a jobb 
kezedbe; Így vándoroljon a párna kéz- 
ről-talpra, talpról-kézbe. Legalább 5- 
5 kört tegyen mindkét irányba. Ügyelj, 
hogy a párna ne érintse a földet elöl, 
hátul viszont találkozzék a talpaddal! 


DEMETER RÓZSA 


Érdekes látni- és hallani valók, játékok a Petőfi Irodalmi Múzeumban 


Talán te is ismered a Petőfi-verset, amelyben ez a két sor áll: Tarka lepke, kis mese, szállj be Laci 
fejibe! Igen, aki egyszer megismert egy valóban szép mesét vagy verset, sokáig, talán egész életében 
emlékszik rá! Ilyen kedvelt mesék alapján készültek azok a rajzok, bábok, ragasztott és kivarrt képek, 
gyurma szobrocskák, játékok, amelyekből áprilisban kiállítás nyílt a Petőfi Irodalmi Múzeumban. Érde- 
mes megnézni a kiállítást nemcsak ezekért a szép munkákért — gyerekek készítették valamennyit —, 
hanem azokért a műsorokért is, amelyek a kiállítást kísérik. Lesz közöttük: filmvetítés, közös rajzolás, 
gyurmázás, táncház. Még homokvár építés és közlekedési játék is lesz a múzeum udvarán, kisautókkal 
és rollerekkel. Aki jól akar szórakozni, látogasson el Budapesten a Károlyi Mihály u. 16. szám alá. A mú- 
zeum 1981. augusztus 11-ig (hétfő kivételével) mindennap 10—18 óra között várja a gyerekeket! 


KOLTAI ÉVA rajza 


Minden gyerek szeret kavicsokat, köveket 
4; gyűjteni az utcán, a parkban, az építkezések 
sóderdombjain vagy a hegyi patakok part- 
ján. Ne csak gyűjtsétek őket; rakjatok belő- 
lük figurákat! A természet, a víz már meg- 
formálta, lecsiszolta a köveket. Figyeljétek 
meg, melyikük mire hasonlít! M. E. 

Játsszunk 


most együtt! 


Kedves Szülők, Nagyszülők, 
kedves Felnőttek! 


Most elsősorban a Nagypapákhoz, Nagy 
mamákhoz és a Dédikhez szólunk. Kérjük 
adják át gazdag tapasztalataikat a kicsiknel 
meséljenek nekik a saját gyermekkorukró 
Tudjuk, hogy a mindennapi gondok, a héi 
köznapok örökös sietése mellett kevés ic 
jut ilyesmire, talán nem is gondolnak arr: 
hogy ez érdekelné a gyerekeket. Pedig a 
, élő mese" minden ajándéknál, drága játél 
nál többet ér — sajnos ebből jut a mi 
gyerekeknek a legkevesebb. Sokat tanul 
hatnának belőle a gyerekek, megismerhet 
nék a tőlük időben távollevő világot, nag; 
szüleik gyermekkorát. Ezáltal hozzájuk ! 
közelebb kerülnének, és jobban megbecsü 
nék mindazt, amit szüleik nyújtanak neki; 

Nyár van, sok kisgyerek nyaral a nagj 
szülőknél. Most talán kicsit több idejük va 
játszani, foglalkozni velük. Meséljék el, mt 


. tassák meg, készítsék el azokat a játékokat, 
amelyekkel gyermekkorukban játszottak. 
Faragjanak fűzfasípot, készítsenek nádihege- 
. dűt; kukoricacsutkából, fakanálból babát, 
. tömjenek régi rongyból, harisnyából rongy- 
labdát, babát ; faragjanak a túlérett, olcsóbb 
. uborkából vagy tökből tökvitézt, állatokat. 


Használják fel a kukorica levelét, kis ágacská- 
kat, egy-egy borsószemet, lencsét, gyümölcs- 
magot. Kukorica szárából csónakot is farag- 
hatnak — fennmarad a vízen. 

Faluhelyen minden vidéken más-más volt 
a szokás, különféle vagy azonos nyersanya- 
gokat különbözőképpen használtak fel. Em- 


lékezzenek rá, próbálják felidézni gyermek- 
koruk játékait, és szerezzenek vele örömet 
a legdrágábbaknak: az unokáknak. Az egy- 
szerűbbekre meg is taníthatják őket, hadd 
ismerjék meg a játékon keresztül a munka, 
az alkotás örömét. Köszönjük, TRGY JESSE 
Nagymamák, Dédikék! R. K. 


GYÁRFÁS ENDRE: V s 
DÖRMÖGŐ KINT Ke 
HORGÁSZTR FÁJA - 


Nézd csak Bercit, figyeld Borit: 
úszik, fröcsköl, búvárkodik. 
Marci ül csak komolykodva, 
mancsában a horgászbotja. 

m egyszerre fölnevet : 
— Itt a zsákmány! Szép keszeg! 
Be is dobja nagy sietve 
háta mögött a vederbe. 


xi 


Elkapja a horgászhév: 
— Hatot-hetet fognék még! 


Berci s Bori összesúg : 

— Megtréfáljuk a fiút. 
Amíg vár az újabb halra, 
gyerünk ki a patakpartra! 


Berci labdát ütöget, 
közben Bori észrevétlen 

a vederhez oson szépen, 
kiveszi a keszeget, 

s pár lépéssel arrébb futva 
visszadobja a habokba. 

Néhány perc. . . és Marci rikkant: 
— A második hal is itt van! 

(Nem sejti, hogy másodszorra 
ugyanazt a halat fogta.) 

A vederbe veti megint, 

úgy, hogy hátra nem is tekint. 


Háta mögött Berci matat; 
most ő cseni el a halat. 
Vízbe merül búvár módra, 
s ráakasztja a horogra. 


Ld SÓTI KLÁRA rajzai 

Marci szinte felvisít : 

— Ujjé! Itt a harmadik! 
Horgászszerencsém van, látszik. 
Talán meg sem állok százig. 


S mielőtt még észrevenné, 
hogy csak tréfa az egész, 

a másik két bocsgyerekből 
kirobban a nevetés. 


— Három fogás — egyetlen hal. 
Mégse legyél mogorva! 
Legközelebb egy fogással 

három akad horogra. 

ADJ TANACSOT! 


Milyen gyönyörű barackot árulnak az utca túloldalán! Oda szeretne átjutni Lackó. Zebra nincs a közel- 
ben, a zöldségessel szemközti járda mellett pedig éppen áll egy teherautó. Lackó azon tűnődik, melyik hely 
lenne a legalkalmasabb az átkelésre. Színes kérdőjelek mutatják, hogy milyen helyeket talált. Adj tanácsot 
neki, mutasd meg, melyik a helyes út! Beszéld meg szüleiddel is, hogy jó tanácsot adtál-e, és miért? Rajzold 
le színes ceruzával azt a kérdőjelet, amely szerinted a helyes utat mutatja, és küldd el rajzodat Dörmögő 
Dömötörnek! K. M. 

